钦定古今图书集成/历象汇编/乾象典/第048卷 > 东咸西咸
## 钦定古今图书集成/历象汇编/乾象典/第048卷 > 东咸西咸

按《星经》，“东咸四星在房东北，主防淫佚。”星南入心二
度，去北辰一百三度。“西咸四星在氐东，主治淫佚。”南
星入氐五度，去北辰九十三度。

按：《史记天官书》《汉书天文志》俱不载。

按《晋书天文志》：“东咸、西咸各四星，在房心北，日月五
星之道也。房之户，所以防淫佚也。”

按：《隋书天文志》同。

按《宋史天文志》：“东咸、西咸各四星，东咸在心北，西咸
在房西北，日月五星之道也，为房之户，所以防淫佚
也。”

按《观象玩占》，“东咸四星、西咸四星皆在房星之北，日
月五星之道也。一曰大明，为房之户，常为帝侧之屏，
以表障后宫，防奸私。”